ଫେସିଆଲ ବାୟୋମେଟ୍ରିକ୍ ପରିଚୟପତ୍ର ପ୍ରକଳ୍ପ ଆରମ୍ଭ
ଫେସିଆଲ ବାୟୋମେଟ୍ରିକ୍ ପରିଚୟପତ୍ର ପ୍ରକଳ୍ପ ଆରମ୍ଭ
Last updated Aug 29, 2019
Moneycontrol
ସେୟାର
ନୂଆଦିଲ୍ଲୀ : ବିଶ୍ବରେ ପ୍ରଥମ ଥର ଲାଗି ଭାରତ ପକ୍ଷରୁ ଫେସିଆଲ ବାୟୋମେଟ୍ରିକ୍ ଡାଟା ଥିବା ପରିଚୟପତ୍ରର ଶୁଭାରମ୍ଭ କରାଯାଇଛି। ନାବିକମାନଙ୍କ ପାଇଁ ଏହି ପରିଚୟପତ୍ର (ବିଏସ୍‌ଆଇଡି କାର୍ଡ) ଜାରି କରାଯାଇଛି। କେନ୍ଦ୍ର ଜାହଜ ଚଳାଚଳ ଏବଂ ରସାୟନ ରାଷ୍ଟ୍ରମନ୍ତ୍ରୀ ମନସୁଖ ମାଣ୍ଡବିୟା ଆଜି ଏହି ପ୍ରକଳ୍ପ ଆରମ୍ଭ କରିଛନ୍ତି। ଆଜି ପାଞ୍ଚ ଜଣ ନାବିକଙ୍କୁ ଏହି କାର୍ଡ ପ୍ରଦାନ କରାଯାଇଛି। ଏହି କାର୍ଡ ଜରିଆରେ ନାବିକଙ୍କୁ ସହଜରେ ଚିହ୍ନଟ କରାଯାଇପାରିବ। ଏହି ପ୍ରକଳ୍ପକୁ ସି-ଡାକ୍ ମୁମ୍ବାଇ ସହଯୋଗରେ କାର୍ଯ୍ୟକାରୀ କରାଯାଇଛି। ବିଏସ୍‌ଆଇଡି କାର୍ଡ ଜାରି କରିବା ପାଇଁ ମୁମ୍ବାଇ, କୋଲକାତା, ଚେନ୍ନାଇ, ନୋଏଡା, ଗୋଆ, ବାଙ୍ଗାଲୋର, କୋଚି, ବିଶାଖାପାଟଣା ଓ କାଣ୍ଡ୍‌ଲାରେ ୯ଟି ତଥ୍ୟ ସଂଗ୍ରହ କେନ୍ଦ୍ର ଖୋଲାଯାଇଛି। ‌ଦୁଇ ବର୍ଷ ଭିତରେ ସାଢ଼େ ତିନି ଲକ୍ଷ ଭାରତୀୟ ନାବିକଙ୍କୁ ଏହି କାର୍ଡ ପ୍ରଦାନ କରିବାକୁ ଲକ୍ଷ୍ୟ ରଖାଯାଇଛି। ଫେସିଆଲ ବାୟୋମେଟ୍ରିକ ପରିଚୟପତ୍ରକୁ ଆଧାରର ଦ୍ବିତୀୟ ରୂପ ବୋଲି କୁହାଯାଉଛି। ନେତ୍ରପିତୁଳା ଏବଂ ଆଙ୍ଗୁଠି ଛାପ ତୁଳନାରେ ଏଥିରେ ସଂଗ୍ରହ କରାଯାଇଥିବା ବାୟୋମେଟ୍ରିକ୍ ତଥ୍ୟ ଅଧିକ ପ୍ରଭାବଶାଳୀ।
ପୂର୍ବବର୍ତ୍ତୀ ଖବର